text: [{"text_idx": "#000001", "text": "Ho\u0301ast talan var um ein javnan dyst, har f\u00f8royska li\u00f0i\u00f0 i\u0301 \u00f8llum f\u00f8ri hev\u00f0i uppibori\u00f0 eina stigi\u00f0, vunnu vertirnir u\u0301r Georgia 2-0 i\u0301 n\u00e6sta dystinum i\u0301 EM-undankappingini"}, {"text_idx": "#000002", "text": "Leygardagin sp\u00e6ldi f\u00f8royska U17-landsli\u00f0i\u00f0 vi\u00f0 dreingjum n\u00e6sta dystin i\u0301 EM-undankappingini, sum i\u0301 hesum d\u00f8gum ver\u00f0ur sp\u00e6ld i\u0301 Tblisi i\u0301 Georgia. Mo\u0301tst\u00f8\u00f0uli\u00f0i\u00f0 hesafer\u00f0 vo\u0301ru vertirnir fyri kappingini, og ho\u0301ast talan var um ein javnan og spennandi dyst, var hepni vi\u00f0 georkisku vertunum, sum i\u0301 yvirti\u0301\u00f0ini sta\u00f0festu 2-0 sigurin."}, {"text_idx": "#000003", "text": "Undan dystinum var\u00f0 mett, at f\u00f8roysku li\u00f0i\u00f0 av a\u0301lvara hev\u00f0i m\u00f8guleikan at fa\u0301a stig i\u0301mo\u0301ti Georgia, og ti\u0301 vo\u0301ru vo\u0301nirnar eisini go\u0301\u00f0ar fyri einum go\u0301\u00f0um u\u0301rsliti."}, {"text_idx": "#000004", "text": "F\u00f8royska U17-li\u00f0i\u00f0 kom eisini v\u00e6l fra\u0301 byrjan, men sum fra\u0301lei\u00f0 kom Georgia meir vi\u00f0 i\u0301 dystin, og ta\u0301 eitt korter var sp\u00e6lt l\u00f8gdu georgiar seg a\u0301 odda vi\u00f0 einum dundurskoti u\u0301r eini 20 metrum, i\u00f0 streyk inn vi\u00f0 n\u00e6rmaru stong. Restina av fyrra ha\u0301lvleiki sty\u0301rdi Georgia dystinum, men veruligar ma\u0301lm\u00f8guleikar bleiv ta\u00f0 onganti\u0301\u00f0 til."}, {"text_idx": "#000006", "text": "St\u00f8rsta ma\u0301lm\u00f8guleikan fingu okkara dreingir stutt eftir ste\u00f0gin. Meinhard Olsen kom at standa v\u00e6l fyri inni i\u0301 brotsteiginum hja\u0301 Georgia, og sp\u00e6ldi bo\u0301ltin tv\u00f8rturum, men ti\u0301verri fingu hv\u00f8rki Petur Knudsen ella Hilmar Leon Jacobsen beint bo\u0301ltin i\u0301 georgiska ma\u0301li\u00f0."}, {"text_idx": "#000007", "text": "Seinastu l\u00f8tuna var lagt no\u0301gv fyri, fyri at fa\u0301a u\u0301tjavnandi ma\u0301li\u00f0. Bartal Wardum, i\u00f0 sp\u00e6ldi i\u0301 mi\u00f0verjuni, var\u00f0 sendur fram i\u0301 f\u00f8royska a\u0301lopi\u00f0 seinastu l\u00f8tuna, og ta\u0301 F\u00f8royar fingu horna i\u0301 yvirti\u0301\u00f0ina, var\u00f0 eisini ma\u0301lverjin, Karstin Hansen sendur fram i\u0301 georgiska brotsteigin. Men royndin at fa\u0301a u\u0301tjavnandi ma\u0301li\u00f0 miseydna\u00f0ist, og i\u0301 sta\u00f0in fo\u0301ru georgiar avsta\u00f0 vi\u00f0 bo\u0301ltin, og sta\u00f0festu 2-0 sigurin."}, {"text_idx": "#000008", "text": "Ta\u00f0 vo\u0301ru ti\u0301 nakrir vo\u0301nbrotnir f\u00f8royskir dreingir, i\u00f0 komu av v\u00f8llinum, ta\u0301 do\u0301marin hev\u00f0i bri\u0301ksla\u00f0 fyri seinastu fer\u00f0."}, {"text_idx": "#000009", "text": "Eftir dystin vo\u0301ru venjararnir, A\u0301ki Johansen og Po\u0301l F. Joensen sum heild n\u00f8gdir vi\u00f0 f\u00f8royska avriki\u00f0. Kortini vo\u0301ru l\u00f8tur i\u0301 fyrra ha\u0301lvleiki, i\u00f0 ikki vo\u0301ru n\u00f8ktandi, me\u00f0an okkara dreingir eftir ste\u00f0gin vi\u0301stu ju\u0301st ta\u00f0, i\u00f0 ein kann v\u00e6nta av f\u00f8royskum landsli\u00f0sleikarum."}, {"text_idx": "#000011", "text": "Nu\u0301 er m\u00f8guleiki at keypa NSI\u0301-a\u0301rskorti\u00f0. Korti\u00f0 kann keypast vi\u00f0 at seta seg i\u0301 samband vi\u00f0 Stig Davidsen, tlf. 597230. Kostna\u00f0urin fyri a\u0301rskorti\u00f0 er kr. 800,-, og gevur atgongd til allar heimadystirnar hja\u0301 NSI\u0301 i\u0301 2023."}, {"text_idx": "#000012", "text": "Raclip stu\u00f0lar NSI\u0301, vit eru takksom fyri stu\u00f0ulin."}, {"text_idx": "#000013", "text": "Les Meira Raclip stu\u00f0lar NSI\u0301Continue"}, {"text_idx": "#000014", "text": "Seinasti venjingardystur a\u0301\u00f0renn kappingin byrjar"}, {"text_idx": "#000015", "text": "NSI\u0301 og I\u0301F sp\u00e6la venjingardyst Ho\u0301sdagin kl. 18.30 vi\u00f0 L\u00f8kin i\u0301 Runavi\u0301k. Hetta er seinasti venjingardystur a\u0301\u00f0renn kappingin byrjar, so um tit ikki hava haft m\u00f8guleikan at s\u00e6\u00f0 NSI\u0301 sp\u00e6lt, so er ta\u00f0 nu\u0301"}, {"text_idx": "#000017", "text": "Seinna vitjanin vi\u00f0 Sto\u0301ra\u0301 gav okkum einki. I\u0301 dystinum, i\u00f0 kundi si\u0301ggjast beinlei\u00f0is a\u0301 FSF-varpinum, h\u00f8vdu okkara sto\u0301ra part av sp\u00e6linum. M\u00f8guleikar vo\u0301ru ikki no\u0301gvir i\u0301 dystinum, og neyvleikin kendist stundum fra\u0301verandi hja\u0301 ba\u0301\u00f0um li\u00f0unum. Leingi tyktist dysturin at fara at enda vi\u00f0 einari null-loysn, men 10 min undan leikloki skiftu b\u00e6\u00f0i fel\u00f8gini leikarar inn...."}, {"text_idx": "#000022", "text": "Les Meira Dystaryvirlit vika 22Continue"}]